**Напомене за писање Извештаја о подобности теме и кандидата за израду докторске дисертације и Реферата о урађеној докторској дисертацији**

* Извештај и реферат писати уз стриктно поштовање нумерације и прописане форме дефинисане одговарајућим упутствима.
* У извештају о подобности теме и кандидата навести обавезе које је студент обавио у току докторских студија, укључујући испите које је положио у току докторских студија (тачка 1.2. Стечено научно истраживачко искуство).
* Резултат о положеном испиту о подобности теме и кандадата (докторски испит) навести у тачки 1.2. Стечено научно истраживачко искуство, заједно са члановима комисије за докторски испит и датумом одржавања испита.
* Очекиване научне доприносе навести таксативно (употребом item-а) у складу са прописаном формом за писање Извештаја о подобности теме и кандидата, тачка 5.
* Приказ остварених научних доприноса навести таксативно (употребом item-а) у складу са прописаном формом за писање Реферата о подобности теме и кандидата, тачка 4.1
* Све научне доприносе дефинисати кратко и јасно како не би било двосмислених тумачења. У Извештајима користити будући глаголски облик „биће развијен модел“, „направиће се прототип “ и сл. а никако „развој модела“, „прави се протоип“ и сл. У Реферату користити прошли глаголски облик „формиран је модел“, „направљен је прототип“, „урађена је анализа“ и сл. а не „развој модела“, „израда прототипа је у току“, „анализира се“ и сл.
* Приликом навођења радова који су резултат истраживања у оквиру докторске дисертације, радове груписати по категоријама, М21, М22, М23, наводећи све чиниоце који дефинишу референцу (пуна пагинација), укључујући и импакт фактор и ISSN број часописа. За чланке који још немају пагинацију, обавезно навести DOI број.
* Уколико се чланови комисије за докторски испит и писање Извештаја о подобности теме и кандидата сагласе да се промени наслов дисертације предложен приликом пријаве теме дисертације онда то обавезно написати и у преамбули Извештаја и обавезно у закључку.
* Уколико се планира да кандидат пише докторску дисертацију на енглеском језику онда у преамбули Извештаја обавезно поред српског ставити и енглески наслов дисертације а у закључку да се одобри писање дисертације на енглеском језику уз оба наслова дисертације.
* За студенте уписане на докторске академске студије у школској 2007/08. години навести следеће: „На основу одлуке Наставно–научног већа бр. 2944/2 од 11.10.2007. године, Студијски програм је започео у пролећном семестру школске 2007/2008, па се рок за завршетак докторских академских студија рачуна од почетка тог семестра, сагласно Статуту Универзитета у Београду и Статуту Електротехничког факултета.“

*Наведени пасус навести у Извештају о подобности теме и кандидата (тачка 1.2) и Реферату о урађеној докторској дисератцији (тачка 1.1).*

* За студенте уписане на докторске академске студије који су поднели молбу за продужетак студија за још два семестра треба навести следеће: „По истеку законског рока за завршетак докторских академских студија, на захтев студента, одобрено је продужење рока за завршетак ових студија за још два семестра, сагласно члану 92. став 4 Статута Универзитета у Београду.“

*Наведени пасус навести у Извештају о подобности теме и кандиата (тачка 1.2) и Реферату о урађеној докторској дисератцији (тачка 1.1).*

* За студенте којима је одобрено продужење студија за још два семестра, сагласно члану 92. став 4 Статута Универзитета у Београду, уколико имају пријављену тему докторске дисертације и ментор им је дао сагласност, за додатно продужење од годину дана написати следеће: „По истеку законског рока за завршетак докторских академских студија, на захтев студента, одобрено је продужење рока за завршетак ових студија за још два семестра, сагласно члану 92. став 4 Статута Универзитета у Београду, као и додатно продужење за годину дана на основу Одлуке бр. \_\_\_\_\_\_.“

*Наведени пасус навести у Извештају о подобности теме и кандидата (тачка 1.2) и Реферату о урађеној докторској дисератцији (тачка 1.1).*

* Чланове комисије треба навести према редоследу усвојеном на Наставно – научном већу Факултета. На првом месту навести ментора за израду докторске дисертације.
* Водити рачуна да се институције чланова комисије пишу у формату Универзитет у ... – име факултета (института) (Универзитет у Београду – Електротехнички факултет).
* Лево од чланова комисије на последњој страни обавезно ставити датум када је написан Извештај тј. Реферат. Датум на Извештају не сме да буде пре или истог дана када је одржан докторски испит и никако пре Одлуке о формирању комисије.